Procesoarele Intel și AMD au fost interzise în China, după introducerea unor reguli care nu permit folosirea acestora în computerele și serverele utilizate de guvern. Beijingul interzice și folosirea de baze de dezvoltate în SUA.
Guvernul a transmis că agențiile guvernamentale ar trebui să folosească alternative "sigure și fiabile" la procesoarele Intel și AMD, prezentând totodată o listă cu 18 procesoare permise, printre care Huawei sau Phytium. Cele două entități sunt acuzate de relații strânse cu Partidul Comunist, neavând voie să facă afaceri în SUA.
În 2023, Intel a obținut 27% dint veniturile sale în statul asiatic, iar AMD aproximativ 15%. Dacă Beijingul introduce aceste reguli, cei doi producători de procesoare pentru computere personale vor avea de suferit.
Beijingul vrea să interzică tehnologiile americane, după ce SUA a făcut același lucru cu produse high-tech fabricate în China. Joe Biden i-a interzis companiei Nvidia să vândă cipuri pentru AI în statul asiatic, scrie G4Media.
Piața procesoarelor a fost dominată mulți ani de SUA, Japonia și Olanda, însă China vine din urmă cu modele dezvoltate, pe lângă cele de la Huawei, Phytium, Oppo, Xiaomi sau Baidu.